Grace Kelly se kleinseun trou | SARIE
Andrea Casiraghi en sy nuwe vrou, Tatiana Santo Domingo 3 September 2013
Grace Kelly se kleinseun trou	deur Lucelle Hough
Die koninklike troue van Monaco, wat by die Monte Carlo-sportklub gehou is, was glo formeel, maar baie prettig. Tatiana het 'n elegante kantrok aangehad in ware boho-sjiek styl. Andrea het 'n donkerblou pak en 'n wit hemp gekies, en 'n blou das met wit kolletjies daarby.
Tatiana het die hoëhakskoene eenkant toe gegooi vir plat silwer sandale. Sy het haar vintage styl afgerond met sagte krulle en 'n blommekrans. Sy het gekies om nie groot juweliersware te dra nie, net 'n eenvoudige silwer armband en 'n ring.
FOTO'S: Prinses Charlene ontmoet Pous en herinner aan Grace Kelly
Ons was nie verbaas dat haar trourok 'n Missoni-skepping was nie – sy is goeie vriende met Margherita en Teresa Missoni, die erfgename van die suksesvolle Missoni-modemaatskappy.
Die ma van die bruidegom, prinses Caroline, het 'n rooi knielengte-rok van Karl Lagerfeld gedra, wat gewoonlik haar uitrustings vir spesiale geleenthede maak.
FOTO'S: Grace Kelly en prins Rainier se troudag
FOTO'S: Van die 400 modieuse gaste by dié troue Tatiana is die dogter van 'n ryk Colombiaanse familie. Andrea is naas sy ma die volgende troonopvolger van die kroon. Die paartjie is baie privaat en het reeds 'n seun, Sacha, saam. Hulle is deur Andrea se suster, Charlotte Casiraghi, wat ongeveer 6 maande swanger is, aan mekaar voorgestel.